Di tullist «Ɛemmi Klucar» amsawal yeẓra akk ayen iḍerrun di teḥkayt ulac acu yeffren fellas, asemessi yella-d d ilem, imi iẓerr akk ayen iḍerrun d yiwudam, ayen i ittxemmen, d wamek ggan, amedya: «...Ur yessutur aɣrum-is. D argaz agemmar (anifi) s yiẓuran-is iqburen». Sb 08 «Rnan semman-as Klucar.Netta ulac amedya n leɛqel d uzrekki (leqder) am deg-s, neɣ am ɣer-s».Sb 09 «Ɛemi Klu yerra-tt kan i ccna amzun akken yezzuzun abbaɣ-is. Icennu mačči i wakken ad yettu agudu, neɣ iɣeblan n tudert. Icennu acku iḥemmel ccna, wamag agudu neɣ iɣeblan, dayen! yuɣ-asen tannumi». Sb16